Z a p i s n i k
s 1. konstituirajuće sjednice Vijeća Mjesnog odbora „Bruno Bušić“, 24. lipnja 2021. s početkom u 15,00 sati.

Nazočni:
1. Sandra Tomljenović
2. Bojana Jurički
3. Iva Ramljak
4. Ivan Romštajn
5. Mirjana Grubišić
6. Borna Smrk
Odsutan: 
Marinko Blažević (opravdao izostanak).

Sjednici predsjedava i istu vodi Boris Berber, voditelj Područnog odsjeka Peščenica Žitnjak.
Zapisnik vodi Đurđa Gradečak, stručna referentica.

Boris Berber, voditelj pozdravlja sve nazočne, čestita im na izbornom uspjehu i želi im ugodan rad u novom mandatu.
Poziva nazočne da na početku ove sjednice odamo počast Domovini. (Himna Republike Hrvatske).
Zatim poziva sve da minutom šutnje odamo počast svim palim hrvatskim braniteljima i civilnim žrtvama Domovinskog rata. (Minuta šutnje).

B. Berber, voditelj napominje da konstituiranjem VMO započinje rad IV. saziva ovoga Vijeća.
Kako je za konstituiranje Vijeća potrebna nazočnost većine od ukupno 7 članova, a evidentiranjem članova utvrđeno je da je sjednici  nazočno 6 članova, konstatira da su ispunjeni svi uvjeti za konstituiranje Vijeća MO „Bruno Bušić“ i otvara 1. konstituirajuću sjednicu Vijeća.
Za sjednicu predlaže

DNEVNI RED
            1.   Osnivanje i izbor članova Mandatnog povjerenstva
	2.   Izvješće Mandatnog povjerenstva o provedenim izborima za članove Vijeća     
                  Mjesnog odbora „Bruno Bušić“ s verifikacijom mandata
            3.   Polaganje prisege članova Vijeća
	4.   Izbor predsjednika Vijeća
	5.   Izbor potpredsjednika Vijeća
            6.   Pitanja i prijedlozi

Moli članove da se izjasne  o prihvaćanju predloženog dnevnog reda i daje prijedlog na glasovanje.
Nakon provedenog glasovanja utvrđuje se da Vijeće jednoglasno usvaja predloženi dnevni red.

Ovime je završeno uvodno obraćanje nazočnima i poziva gđu. Sandru Tomljenović, prvu izabranu na kandidacijskoj listi koja je dobila najviše glasova, da nastavi voditi sjednicu, a zadužene stručne osobe iz Gradskog ureda za MS da joj u tome pomognu.

Gđa. Sandra Tomljenović preuzima daljnje vođenje konstituirajuće sjednice i pozdravlja sve nazočne.


Prelazi se na 1. točku dnevnog reda.

AD 1) OSNIVANJE I IZBOR ČLANOVA MANDATNOG POVJERENSTVA


Radi nastavka daljnjeg rada i pravovaljanog odlučivanja potrebno je verificirati mandate članovima Vijeća. Zato moramo, u skladu s odredbama Poslovnika o radu Vijeća, osnovati  Mandatno povjerenstvo i izabrati predsjednika i dva člana toga tijela.
 na temelju članka 18. stavka 2. Pravila Mjesnog odbora „Bruno Bušić“ i članka 6. Poslovnika o radu Vijeća, predlaže za predsjednicu Mandatnog  povjerenstva  Bojanu Jurički,  a za čalnove: Mirjanu Grubišić i Ivu Ramljak.
Otvara  raspravu o prijedlogu zaključka.
Bez rasprave stavlja na glasovanje prijedlog zaključka o osnivanju i izboru članova Mandatnog povjerenstva.  
Nakon provedenog glasovanja konstatira da Vijeće jednoglasno donosi

Z A K LJ U Č A K
o osnivanju i izboru članova Mandatnog povjerenstva

	1. Osniva  se Mandatno povjerenstvo Vijeća Mjesnog odbora „Bruno Bušić“ (u nastavku teksta: Vijeće).

2. Zadaće Mandatnog povjerenstva  su:
- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata izabranim članovima  i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;
- podnositi izvješća o tome da su ispunjeni uvjeti za prestanak mandata članu Vijeća u slučajevima utvrđenim Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;
- podnositi izvješća o tome da su ispunjeni uvjeti za početak mandata zamjeniku člana Vijeća.

	3. U Mandatno povjerenstvo biraju se:

	za predsjednicu: Bojana Jurički

	za članove:       1. Mirjana Grubišić

			  2. Iva Ramljak
			 









[bookmark: _GoBack]Ad 2) IZVJEŠĆE MANDATNOG POVJERENSTVA O PROVEDENIM IZBORIMA ZA ČLANOVE VIJEĆA MJESNOG ODBORA „BRUNO BUŠIĆ“ S PRIJEDLOGOM ZA VERIFIKACIJU MANDATA ČLANOVIMA VIJEĆA
-donošenje Zaključka

Predsjedavajuća moli  predsjednika Mandatnog povjerenstva da podnese Izvješće.
Predsjednica Mandatnog povjerenstva podnosi Izvješće.
Zahvaljuje se predsjednici na podnijetom Izvješću i otvara raspravu o istom.

Rasprave nema i predsjedavajući predlaže da Vijeće  donese Zaključak o prihvaćanju Izvješća Mandatnog povjerenstva o provedenim izborima i verifikaciji mandata članovima Vijeća.
Prijedlog zaključka daje na glasovanje i nakon provedenog glasovanja konstatira se da Vijeće jednoglasno  donosi

Z A K LJ U Č A K
o Izvješću Mandatnog povjerenstva 

           1. Prihvaća se Izvješće Mandatnog povjerenstva o provedenim izborima  za članove  Vijeća Mjesnog odbora „Bruno Bušić“ s prijedlogom za verifikaciju mandata članovima Vijeća. 

           2.  Verificiraju se mandati sljedećim članovima Vijeća:	

1. SANDRA TOMLJENOVIĆ	MOŽEMO! - POLITIČKA PLATFORMA	
ZAGREB JE NAŠ!
NOVA LJEVICA - NL
ZELENA ALTERNATIVA - ODRŽIVI RAZVOJ 
HRVATSKE - Zelena alternativa - ORaH
ZA GRAD

2. IVAN ROMŠTAJN		MOŽEMO! - POLITIČKA PLATFORMA	
ZAGREB JE NAŠ!
NOVA LJEVICA - NL
ZELENA ALTERNATIVA - ODRŽIVI RAZVOJ HRVATSKE - Zelena alternativa - ORaH
ZA GRAD

3.BOJANA JURIČKI	 	MOŽEMO! - POLITIČKA PLATFORMA	
ZAGREB JE NAŠ!
NOVA LJEVICA - NL
ZELENA ALTERNATIVA - ODRŽIVI RAZVOJ HRVATSKE - Zelena alternativa - ORaH
ZA GRAD

4. MIRJANA GRUBIŠIĆ		MOŽEMO! - POLITIČKA PLATFORMA	
ZAGREB JE NAŠ!
NOVA LJEVICA - NL
ZELENA ALTERNATIVA - ODRŽIVI RAZVOJ HRVATSKE - Zelena alternativa – OraH ZA GRAD
5. BORNA SMRK                 HRVATSKA DEMOKRATSKA ZAJEDNICA – HDZ        
    				HRVATSKA SOCIJALNO-LIBERALNA STRANKA -HSLS
    				HRVATSKA STRANKA UMIROVLJENIKA – HSU

6. IVA RAMLJAK		SOCIJALDEMOKRATSKA PARTIJA HRVATSKE – SDP

7. MARINKO BLAŽEVIĆ               "BANDIĆ MILAN 365 - STRANKA RADA I
SOLIDARNOSTI" 
                                                   

					
	

	3. Ovaj će se Zaključak dostaviti Gradskom uredu za mjesnu samoupravu, Ulica grada Vukovara 56a.


Ad 3) POLAGANJE PRISEGE ČLANOVA VIJEĆA

	 Predsjedavajući konstatira  da su verifikacijom  mandata nazočni postali  punopravni članovi Vijeća.
            Na temelju članka 8. Poslovnika o radu Vijeća Mjesnog odbora  „Bruno Bušić“ predsjedavajući  poziva  da, nakon što pročita tekst prisege i prozove članove Vijeća abecednim redom, ustanu i izgovore riječ: PRISEŽEM.
Čita tekst prisege.

Prisežem, svojom čašću, da ću dužnost člana Vijeća Mjesnog odbora „Bruno Bušić“ obavljati savjesno i odgovorno i da ću se u svom radu pridržavati Ustava i zakona, Statuta i odluka Grada Zagreba, te odluka Vijeća, da ću štititi ustavni poredak Republike Hrvatske te se zauzimati za svekoliki probitak Mjesnog odbora Borongaj Lugovi, Gradske četvrti Peščenica – Žitnjak, Grada Zagreba i Republike Hrvatske.

Proziva članove abecednim redom i svi prisežu riječju PRISEŽEM. 
Nakon položene prisege moli da potpišu tekst prisege koju ste dobili te da ga predaju  djelatnicima Gradskog ureda za  mjesnu samoupravu.

	Izabranim članovima Vijeća Mjesnog odbora, čiji  su  mandati verificirani, čestita na izboru i želi puno uspjeha u radu.	

Ad 4) IZBOR PREDSJEDNIKA VIJEĆA 

	Predsjedavajući upoznaje nazočne da, prema članku 16. Poslovnika o radu Vijeća prijedlog kandidata za predsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata.

Konstatira da je zaprimljen 1  prijedlog  kandidata za predsjednika i isti je važeći. ( Prijedlog je  prilog ovom zapisniku). 
Prijedlog kandidata za predsjednika Vijeća mjesnog odbora podnijeli su članovi Vijeća:
1. Sandra Tomljenović
2. Bojana Jurički
3. Mirjana Grubišić
4. Iva Ramljak
5. Ivan Romštajn

    koji za predsjednika Vijeća predlažu SANDRU TOMLJENOVIĆ. 

Otvara raspravu.
Rasprave nama i predsjedavajuća daje prijedlog Zaključka o izboru predsjednika na glasovanje. 
Nakon provedenog glasovanja utvrđuje se da Vijeće  s 5 glasova ZA i 1 SUZDRŽANIM glasom donosi


	Z A K LJ U Č A K
o izboru predsjednicu Vijeća Mjesnog odbora „Bruno Bušić“

1. Za predsjednicu Vijeća Mjesnog odbora „Bruno Bušić“ izabrana je

SANDRA TOMLJENOVIĆ

	2. Ovaj će zaključak biti objavljen na oglasnoj ploči u sjedištu Mjesnog odbora.


Ad 5) IZBOR POTPREDSJEDNIKA VIJEĆA 

Predsjednica upoznaje nazočne da se predlaganje kandidata za potpredsjednika Vijeća obavlja se po istom postupku kao i za predsjednika Vijeća. Dakle, kandidata može predložiti najmanje trećina članova Vijeća, a svaki član Vijeća može sudjelovati u podnošenju samo jednog prijedloga kandidata. 

Konstatira da je zaprimljen jedan prijedlog kandidata za potpredsjednika. (Prijedlog prilog ovom zapisniku). 
Prijedlog kandidata za potpredsjednika Vijeća mjesnog odbora podnijeli su članovi Vijeća:
koji za potpredsjednika Vijeća predlažu  IVANA ROMŠTAJNA.

Otvara raspravu.
Rasprave nama i predsjednica  daje prijedlog Zaključka o izboru potpredsjednika na glasovanje. 
Nakon provedenog glasovanja utvrđuje se da Vijeće  s 5 glasova ZA i 1 SUZDRŽANIM glasom donosi

Z A K LJ U Č A K
o izboru potpredsjednika Vijeća Mjesnog odbora „Bruno Bušić“

1. Za potpredsjednika Vijeća Mjesnog odbora „Bruno Bušić“ izabran je

IVAN ROMŠTAJN.


	2. Ovaj zaključak bit će objavljen na oglasnoj ploči u sjedištu Mjesnog odbora.

Gosp. Romštajn zahvaljuje se na ukazanom mu povjerenju.

Ad 6) PITANJA I PRIJEDLOZI

Predsjednica otvara raspravu po ovoj točci dnevnog reda.
U raspravi sudjeluju svi nazočni, a između ostalog, postavljaju se pitanja oko korištenja prostora MS, ključevima (tko sve posjeduje ključeve od prostora MS).
Gosp. Berber, voditelj, odgovara da će se sve riješiti kroz razgovore s djelatnicom MS i predlaže da Vijeće održi 2. sjednicu što ranije zbog godišnjih odmora. 
Predsjednica konstatira se da je dnevni red iscrpljen i zaključuje  konstituirajuću sjednica u 15,45 sati.



Zapisničar:

Đurđa Gradečak, str. ref.

____________________

							Predsjednica VMO „Bruno Bušić“

Sandra Tomljenović



KLASA: 026-02/21-002/891
URBROJ: 251-06-11-11-21-2
Zagreb, 24. 06. 2021.    
								


